Diari Oficial de la Generalitat Valenciana


Sumari del DOGV 8019, del 11-04-2017 (2017/2362)

Informació pública de la modificació del Pla de reforma interior illa carrers Oriolanos Ausentes, Tajo i Tormo de Haro.
-----------------------------------------------------------------------------------------------------------------------

### Dades del document

Número de DOGV
:   8019

Data del DOGV
:   11-04-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/2362


Data del document
:   22-02-2017

Organisme emissor
:   Ajuntament d'Orihuela

Tipus de document
:   Anunci

Descriptors 

:   * Orihuela
    * administració local
    * pla d'urbanisme

Informació pública de la modificació del Pla de reforma interior illa carrers Oriolanos Ausentes, Tajo i Tormo de Haro. [2017/2362]  
Pel Decret número 2017-0422, de la regidora delegada d'Urbanisme d'aquest Ajuntament d'Orihuela, M.ª Begoña Cuartero Alonso, de data 20 de febrer de 2016, s'ha adoptat la resolució següent:  
  
Primer. Sotmetre a informació pública l'expedient de referència i, en particular, els documents denominats modificació PRI illa carrers Oriolanos Ausentes, Tajo i Tormo de Haro, tramitat a instància de Lidl Supermercados, de conformitat amb el document tècnic aportat amb registre general d'entrada número 16456/2015, i estudi d'integració paisatgística, document amb registre general d'entrada 33638/2016, redactats per MCR-Urbanistas, SL, en els termes establits en l'article 57 i concordants en relació amb el 63, tots aquests de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, al corresponent procés de participació pública pel terme de quaranta-cinc (45) dies hàbils, previ el corresponent anunci en el Diari Oficial de la Generalitat Valenciana i en premsa escrita de gran difusió i en l'adreça electrònica de l'Ajuntament.  
  
Durant el termini esmentat, qualsevol persona podrà comparéixer en l'expedient en l'Àrea d'Urbanisme d'aquest ajuntament, situada en la plaça del Carmen, número 4, en horari d'oficines de 09.00 a 14.00 hores, examinar la documentació i formular, si és el cas, al·legacions.  
Els projectes que conformen l'expedient estaran igualment disponibles en la pàgina web de l'Ajuntament d'Orihuela, https://orihuela.sedelectronica.es/, òrgan substantiu per a l'aprovació del projecte de referència.  
  
Segon. Durant el tràmit de participació pública, es realitzaran les consultes preceptives a les administracions públiques afectades i persones interessades, i es demanaran els informes dels distints departaments i òrgans competents de les administracions d'acord amb la normativa reguladora de les seues competències respectives i, en particular i de manera preceptiva, a la conselleria competent en comerç interior, d'acord amb el que disposen els articles 30 i següents de la Llei 3/2011, de 23 de març, de la Generalitat, de comerç de la Comunitat Valenciana, així com es realitzarà consulta a les empreses subministradores d'aigua, energia elèctrica, gas, telefonia i telecomunicacions, perquè emeten un informe sobre les necessitats i condicions tècniques mínimes imprescindibles dels projectes, obres i instal·lacions que hagen d'executar-se amb càrrec a l'actuació urbanística.  
Durant aquesta fase, es podran formular al·legacions i observacions, i es podran aportar tot tipus de documentació o mitjans de prova que s'estimen adequats en suport seu.  
  
Tercer. Tot l'anterior sense perjudici que, amb anterioritat a l'aprovació definitiva d'aquesta modificació del pla, se sotmeta aquest de nou a informe dels serveis tècnics municipals, que verificaran, de manera especial, que les noves solucions proposades mantenen l'equilibri del planejament vigent entre les dotacions públiques i l'aprofitament lucratiu, suplementant, si és el cas, la xarxa primària i la xarxa secundària de dotacions, de manera que complisquen els criteris de qualitat, capacitat i idoneïtat exigits segons l'annex IV de la Llei d'ordenació del territori, urbanisme i paisatge (LOTUP).  
  
Quart. Si, com a conseqüència d'informes i al·legacions, es pretén introduir canvis substancials en la proposta de pla, abans d'adoptar-los es comunicaran als interessats i se sotmetran a un nou període d'informació pública per un termini de vint dies, acompanyats dels informes i al·legacions que sustenten la modificació proposada. S'admetran únicament, per a examen i consideració, noves al·legacions referides als canvis proposats i no s'admetran les que reiteren arguments i redunden en aspectes prèviament informats.  
  
Cinqué. Establir com a compensació econòmica pel percentatge d'aprofitament que correspon a l'Ajuntament, en el cas que optara per aquesta forma de compensació a l'empara del que disposa l'article 77.1.d i l'article 77.2, la quantitat de 63.423,77 ?.  
  
Sisé. L'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En tals casos, el promotor haurà d'iniciar novament el procediment d'avaluació ambiental i territorial estratègica simplificada del pla o programa.  
  
Seté. Remetre els anuncis, demanar els informes i evacuar les consultes a què es fa referència en el present acord, en els termes i condicions establits en la legislació vigent.  
  
Orihuela, 22 de febrer de 2017.- La regidora delegada d'Urbanisme: M.ª Begoña Cuartero Alonso.